જો સમાધાન શક્ય ન હોય તો સુમેળભર્યા વાતાવરણમાં છૂટા થવાનો નિર્ણય લેવાની પણ જસ્ટીસ પારડીવાલા દ્વારા સલાહ આપવામાં આવી છે. આમ ગુજરાત હાઇકોર્ટના આ નિર્ણયને જો ધ્યાનથી સમજવામાં આવે તો એવો ખ્યાલ આવે છે કે ફંસી શાહે પોતાના સાસરીયાઓ પર જે આરોપ મૂક્યો છે તે જસ્ટીસ પારડીવાલાને ખોટો લાગે છે અને આથીજ તેમણે એક વડીલ તરીકે ફંસીને પોતાના આરોપ પરત ખેંચીને અને જયદીપ તેમજ તેના પરિવાર સાથે સમાધાન કરી અને ઘરે પરત ફરવા અથવાતો જો એ શક્ય ન હોય તો શાંતિથી છૂટા પડી જવાની સલાહ આપી છે.